《岁日书事》
宋代·吴充

拂露屠苏酒满巡，越山如鬣水如鳞。
日边虽望龙庭远，海上初传凤历新。
好景融融来破雪，和风细细欲黏人。
莫言老守无心计，排比宾寮醉过春。

作者简介：（1021—1080）建州浦城人，字冲卿。吴育弟。仁宗宝元元年进士。为国子监直讲、吴王宫教授，以严见惮，作《六箴》以献。历京西、淮南、河东转运使。英宗立，权盐铁副使。神宗即位，为知制诰、同知谏院。河北水灾、地震，为安抚使、进检校太傅、枢密使，代王安石为同中书门下平章事。虽与安石连姻而不同意其变法。数遭同列困毁，罢为观文殿大学士、西太一宫使。